# Daleki istok

**Daleki istok** je naziv za istočnoazijske zemlje uz Tihi ocean. Često obuhvaća istočnu i jugoistočnu Aziju zajedno, a ponekad i najistočnije teritorije Rusije, tj. **Ruski Daleki istok** i zapadnu tihooceansku regiju.

Tokyo, Japan
Central business district u Singapuru
*Daleki istok* se ponekad koristi kao sinonim za istočnu Aziju, pa se može definirati u geografskim ili kulturnim terminima koji uključuju povijesnu Kinu (isključivši Tibet i Xinjiang), Japan, Tajvan, Koreju i Vijetnam. Ipak on također obuhvaća države i kulture jugoistočne Azije poput Kambodže, Malezije, Mianmara, Tajlanda, Indonezije i Filipina.

Ovaj je naziv populariziran tijekom razdoblja britanske kolonizacije zemalja koje su se nalazile istočno od Britanske Indije. Prije Prvog svjetskog rata *Bliski istok* se odnosio na relativno obližnje zemlje Otomanskog Carstva, *Srednji istok* na južnu i srednju Aziju, a *Daleki istok* na zemlje duž zapadnog dijela Tihog oceana. Mnogi europski jezici imaju slične termine za Daleki istok poput engleskog *Far East*, francuskog *Extrême-Orient*, njemačkog *Ferner Osten*, talijanskog *Estremo oriente* i nizozemskog *Verre Oosten*.

U orijentalističkoj uporabi Daleki istok ima prizvuk kulturnog i geografskog rastavljanja, egzotičnost zbog velike udaljenosti. *Daleki istok* se primjerice nikada ne odnosi na kulturno zapadne nacije Australije i Novog Zelanda, koje leže čak istočnije od Europe nego velik dio istočne Azije. *Daleki istok* je u tom smislu usporediv s terminima poput *Orijenta*, što znači istok, *Istočnog svijeta* ili jednostavno *Istoka*.

Nakon Drugog svjetskog rata osnovan je Međunarodni vojni sud za Daleki istok na kojem su pokrenuti sudski procesi protiv japanskih ratnih zločinaca.

Uporaba naziva Daleki istok postala je u Zapadnom svijetu ograničena zbog svoga eurocentrizma i asocijacije s europskim imperijalizmom u Aziji. Precizniji termini *istočna* i *jugoistočna Azija* ili opsežniji termini poput *Pacifičkog obruča* preferiraju se kulturnim i ekonomskim studijama. Regionalni rast dao je novo značenje terminu, pa se on sada shvaća kao Daleki istok svijeta (tj. najistočnije kontinentsko kopno na istočnoj hemisferi) radije nego Daleki istok Europe. Mnoga komercijalna poduzeća i institucije koriste u svojem nazivu "Daleki istok" poput Dalekoistočnog nacionalnog sveučilišta u Vladivostoku, Dalekoistočnog sveučilišta u Manili, Dalekoistočnog sveučilišta u Južnoj Koreji, te hongkonških novina *Far Eastern Economic Review*.

U Ruskoj Federaciji termin "Daleki istok" (ruski: *дальний восток*) obično označava samo istočne regije zemlje (najčešće Vladivostok i Habarovsk), dok se termin "istočna Azija" koristi u opisivanju stranih zemalja u regiji.

## Zemlje

Dalekoistočne zemlje, odnosno zemlje koje leže na Dalekom Istoku su:

1. Mjanmar (dio)
2. Rusija (dio)
3. Kina (dio)
4. Japan
5. Sjeverna Koreja
6. Južna Koreja
7. Tajvan
8. Tajland
9. Laos
10. Kambodža
11. Vijetnam
12. Brunej
13. Istočni Timor
14. Singapur
15. Filipini
16. Indonezija
17. Malezija

* prema geografskim odlikama i\ili položaju, Dalekom Istoku ne pripadaju, ali se u Daleki Istok se ponekad svrstavaju i:

1. Mongolija
2. Maldivi
3. Butan
4. Indija
5. Šri Lanka
6. Bangladeš
7. Guam
8. Božićno ostrvo
9. Kokosova ostrva
10. Papua Nova Gvineja
11. Tahiti
12. Havaji
13. Australija
14. Novi Zeland
15. Nova Kaledonija
16. Fidži
17. Palau
18. Tuvalu
19. Kiribati
20. Vanuatu
21. Mikronezija
22. Nauru
23. Tonga
24. Samoa
25. Američka Samoa
26. Tokelau
27. Niue
28. Pitcairn
29. Uskršnje ostrvo

## Literatura

* Ankerl, Guy (2000). *Coexisting Contemporary Civilizations: Arabo-Muslim, Bharati, Chinese, and Western*. Geneva: INU Press. ISBN 2-88155-004-5.
* Whitaker, Brian (February 23, 2004). "From Turkey to Tibet". *The Guardian*.